History of a Six Weeks' Tour
History of a Six Weeks' Tour through a part of France, Switzerland, Germany, and Holland; with Letters Descriptive of a Sail Round the Lake of Geneva and of the Glaciers of Chamouni (Historia itineris sex hebdomadum per partes Franciae, Helvetiae, Germaniae, Hollandiae; cum epistulis navigationem circum Lacum Lemannum et glaciaria Campi Muniti describentibus) est narratio itineris Mariae Shelley et Percy Bysshe Shelley, scriptorum Romanticorum Anglicorum, anno 1817 edita. In ea describuntur duo itinera a Maria, Percy, ac Clara Clairmont, filia novercae Mariae, facta: unum per Europam anno 1814, alterum ad Lacum Lemannum anno 1814 factum. Liber constat ex tribus partibus: diario, quattuor epistulis, ac "Mont Blanc," poëmate Shelleyano. Praeter poëma, liber plerumque a Maria Shelley compositus est. Anno 1840 ea diarium epistulasque retractavit et in collectione operum Percy Shelley denuo edidit. Pars novi generis narrationis itineris Romanticae habetur. In ea ostenduntur spontaneitas et studium; auctores monstrant cupiditatem subtilis iudicii colendi et se a vicinis distinguendi. Romanticus operis modus lectoribus illius temporis opiniones liberales subiceret. Insolita autem, praecipue in libro a muliere scripto, fuit aperta tractatio rerum civilium, approbationem Russavii philosophi et rerum novarum Francicarum comprehendens. Quamquam pauca exemplaria venierunt, History of a Six Weeks' Tour a criticis magni aestimata est. Maria Shelley, anno 1843 novam narrationem itineris editori proponens, affirmavit, "iter meum sex hebdomadum mihi multas laudes attulit."